पंजाब में 122 लोगों की हटाई गई सुरक्षा, 403 पुलिसकर्मी भेजे गए वापस, भगवंत मान ने किया दावा
पंजाब के सीएम कैंडिडेट भगवंत मान ने बताया, 'मैंने 122 लोगों की सुरक्षा कम कर दी है और इसकी वजह से 403 पुलिसकर्मी खाली हो गए है और 27 पुलिस के वाहन भी फ्री हो गए हैं। इन सभी को वापस पुलिस स्टेशन में भेज दिया गया है। अब किसी सरकारी दफ्तर में सीएम की फोटो नहीं होगी। जबकि शहीद भगत सिंह और बाबा साहेब आंबेडकर की फोटो लगाई जाएगी।'
पंजाब में आम आदमी पार्टी सरकार बनाने जा रही है। भगवंत मान 16 मार्च को मुख्यमंत्री पद की शपथ लेंगे। आज अमृतसर में आप संयोजक अरविंद केजरीवाल और भगवंत मान ने मेगा रोड शो किया। यहां हजारों की संख्या में आम आदमी पार्टी के कार्यकर्ता भी शामिल हुए। अरविंद केजरीवाल ने कहा कि अब पंजाब की जनता का पैसा उनके भले के लिए इस्तेमाल किया जाएगा।पंजाब के सीएम कैंडिडेट भगवंत मान ने बताया, 'मैंने 122 लोगों की सुरक्षा कम कर दी है और इसकी वजह से 403 पुलिसकर्मी खाली हो गए है और 27 पुलिस के वाहन भी फ्री हो गए हैं। इन सभी को वापस पुलिस स्टेशन में भेज दिया गया है। अब किसी सरकारी दफ्तर में सीएम की फोटो नहीं होगी। जबकि शहीद भगत सिंह और बाबा साहेब आंबेडकर की फोटो लगाई जाएगी।'आम आदमी पार्टी को बहुमत मिलने के साथ ही भगवंत मान का मुख्यमंत्री बनने का रास्त साफ हो गया है। भगवंत मान ने पहले ही साफ कर दिया था कि वह अगर सीएम बनते हैं तो खटकर कलां में शपथ लेंगे। बता दें, खटकर कलां भगत सिंह का गांव है। अब साफ हो गया है और भगवंत मान 16 मार्च को यहां शपथ ले रहे हैं। यहां वह अकेले ही शपथ लेंगे। अन्य मंत्रियों को बाद में शपथ दिलाई जाएगी। गौरतलब है कि ऐसा पहली दफे होगा जब कोई मुख्यमंत्री किसी शहीद के स्मारक पर पद एवं गोपनीयता की शपथ लेगा। इस फैसले के बाद पंजाब में खटकर कलां में VVIP गाड़ियों का तांता लगना शुरू हो गया है। प्रशासनिक गाड़ियों ने भी यहां पहुंचना शुरू कर दिया है।